Úradný vestník L 118 , 23/04/2004 S. 0032 - 0033



Nariadenie Komisie (ES) č. 754/2004 z 21. apríla 2004 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku, [1] najmä na jeho článok 9 ods. 1 písm. a), keďže: (1) s cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatrieďovania tovaru uvedeného v prílohe k tomuto nariadeniu; (2) nariadenie (EHS) č. 2658/87 ustanovilo všeobecné pravidlá interpretácie kombinovanej nomenklatúry. Tieto pravidlá sa uplatňujú na akúkoľvek inú nomenklatúru, ktorá z nej sčasti alebo úplne vychádza alebo ktorá do nej dopĺňa akékoľvek ďalšie rozdelenie a ktorú stanovujú osobitné ustanovenia spoločenstva, s cieľom uplatňovať colné a iné opatrenia týkajúce sa obchodovania s tovarom; (3) podľa týchto všeobecných pravidiel by sa tovar opísaný v stĺpci 1 tabuľky stanovenej v prílohe mal zatriediť pod číselné znaky KN uvedené v stĺpci 2 na základe odôvodnení stanovených v stĺpci 3; (4) je primerané stanoviť, že záväzných sadzobných informácií, ktoré vydali colné orgány členských štátov vzhľadom na zatrieďovanie tovaru do kombinovanej nomenklatúry, ale ktoré nie sú v súlade s týmto nariadením, sa držiteľ môže počas obdobia troch mesiacov naďalej dovolávať podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva; [2] (5) opatrenia stanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 tabuľky stanovenej v prílohe by sa mal do kombinovanej nomenklatúry zatriediť pod číselné znaky KN uvedené v stĺpci 2. Článok 2 Záväzných sadzobných informácií, ktoré vydali colné orgány členských štátov, ktoré nie sú v súlade s týmto nariadením, je možné sa počas obdobia troch mesiacov naďalej dovolávať podľa článku 12 ods. 6 nariadenia Rady (EHS) č. 2913/92. Článok 3 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. apríla 2004 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 2344/2003 (Ú. v. EÚ L 346, 31.12.2003, s. 38). [2] Ú. v. ES L 302, 19.10.1992, s. 1. Nariadenie naposledy zmenené a doplnené aktom o pristúpení z roku 2003. -------------------------------------------------- PRÍLOHA Opis | Zatriedenie (číselný znak KN) | Odôvodnenia | (1) | (2) | (3) | 1.Farebná plazmová obrazovka s uhlopriečkou 106 cm (celkové rozmery 104 (Š) x 64,8 (V) x 9,5 (H) cm) s konfiguráciou obrazových bodov 852 x 480.Zariadenie má tieto rozhrania:RGB konektor,DVI konektor (digitálne vizuálne rozhranie),kontrolný konektorRGB konektor umožňuje zariadeniu zobrazovať dáta priamo z prístroja na automatické spracovanie dát.DVI konektor umožňuje zariadeniu zobrazovať signály z prístroja na automatické spracovanie dát alebo iného zdroja, ako je DVD prehrávač alebo herná konzola prostredníctvom tuneru. | 85282190 | Zatrieďovanie je vymedzené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8528, 852821 a 85282190. Zatriedenie pod podpoložku 847160 sa vylučuje, keďže monitor sa nepoužíva výlučne alebo najmä v systéme automatického spracovania dát (pozri poznámku 5 ku kapitole 84). Výrobok nie je tiež možné zatriediť pod položku 8531, pretože jeho funkciou nie je zabezpečovanie zobrazovania vizuálnych signálov (pozri vysvetlivku HS k položke 8531, bod D). | 2.Farebná plazmová obrazovka s uhlopriečkou 106 cm (celkové rozmery 103 (Š) x 63,6 (V) x 9,5 (H) cm) s konfiguráciou obrazových bodov 1024 x 1024 a odnímateľnými reproduktormi.Zariadenie má tieto rozhrania:DVI konektor (digitálne vizuálne rozhranie),kontrolný konektorDVI konektor umožňuje zariadeniu zobrazovať signály z prístroja na automatické spracovanie dát alebo iného zdroja, ako je DVD prehrávač alebo herná konzola prostredníctvom tuneru. | 85282190 | Zatrieďovanie je vymedzené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8528, 852821 a 85282190. Zatriedenie pod podpoložku 847160 sa vylučuje, keďže monitor sa nepoužíva výlučne alebo najmä v systéme automatického spracovania dát (pozri poznámku 5 ku kapitole 84). Výrobok nie je tiež možné zatriediť pod položku 8531, pretože jeho funkciou nie je zabezpečovanie zobrazovania vizuálnych signálov (pozri vysvetlivku HS k položke 8531, bod D). | --------------------------------------------------